laion/Wikipedia-Exotic huggingface dataset:
ביוכימאי

ביוכימאי הוא אדם העוסק בביוכימיה. הכשרה למקצוע ביוכימאי ניתנת באוניברסיטאות, במסגרת המחלקה לביוכימיה, בהתמחויות שונות. ביוכימאים פעילים באוניברסיטאות, בהוראה ובמחקר בענפי הביוכימיה הרבים. ביוכימאים מועסקים גם בתעשיית התרופות, בתעשיית המזון, בייצור אמצעי לוחמה כימית ועוד. אין מחלקים פרס נובל לביוכימיה, אך ביוכימאים נמנים עם מקבלי פרס נובל לפיזיולוגיה ורפואה ופרס נובל לכימיה. רשימה של ביוכימאים שיש עליהם ערך בוויקיפדיה העברית מדיה וקבצים בנושא ביוכימאי בוויקישיתוף
היפרטריכוזיס

היפרטריכוזיס או תסמונת איש הזאב (באנגלית: Hypertrichosis) היא מחלה גנטית המתבטאת בצמיחת שיער באופן בלתי מרוסן בכל חלקי הגוף ובפרט על עור הפנים. הצמיחה הבלתי מרוסנת גורמת לשיער להיראות כפרווה סמיכה. למחלה לא קיימים סימפטומים נוספים ולמרות שמראהו החריג של הצימוח גורם לסובלים ממנה לקושי חברתי (ובעבר אף לנידוי), למחלה אין השפעה על יכולות קוגניטיביות או אחרות. שכיחותה של ההיפרטריכוזיס נמוכה ביותר ומוערכת בכאחד למיליארד. הטיפול בהיפרטריכוזיס כיום הוא הסרת שיער בלייזר. הירסוטיזם מדיה וקבצים בנושא היפרטריכוזיס בוויקישיתוף סרטון יוטיוב של ילדת-זאב "ילדת הזאב" בסין: "הפרווה מגרדת, לא כואבת", באתר ynet, 10 ביוני 2012 היפרטריכוזיס, באתר אנציקלופדיה בריטניקה (באנגלית) ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
גבינת שמנת

גבינת שמנת היא גבינה לבנה רכה בטעם עדין, שעל פי הגדרת מנהל המזון והתרופות האמריקאי עליה להכיל לפחות 33% שומן, לחות של לא יותר מ-55% וטווח דרגת חומציות שבין 4.4 ל-4.9. הגבינה נמכרת בצורת קוביות או במכל. לעיתים נהוג להוסיף לגבינה תיבול כגון שום, בצל, שמיר, זיתים, ואף לקס (סלמון מעושן). גבינת שמנת נבדלת מגבינות אחרות בכך שלא מאפשרים לה להבשיל. יש לצרוך את הגבינה כשהיא טרייה. הגבינה מהווה מרכיב עיקרי בעוגת גבינה ובקינוחים אחרים. נהוג למרוח אותה על בייגל ולאכול אותה עם לקס. גבינת שמנת משמשת במתכונים רבים. במדינות רבות באירופה, נהוג לאכול גבינת שמנת כגבינה לכל דבר ולא כממרח. נהוג להגישה על גבי מגשי גבינה. באיטליה, גושי גבינת שמנת מוגשים בסלטים טריים. ביפן נהוג למרוח גבינת שמנת על גבי קלי. בארצות הברית נהוג למרוח את הגבינה על גבי בייגלים ולחמים מסוגים שונים. חלב מכיל חלבונים שמחזיקים את השומן בצורה נוזלית. כאשר מוסיפים בקטריות לחלב מפוסטר ומחממים אותו לטמפרטורה של כ-23 מעלות צלזיוס, הבקטריות מתחילות להתסיס את החלב והחומציות עולה. כתוצאה מכך, החלבונים מאבדים את המטען שלהם והחלב מתקרש והופך לגבינה. אם נותנים לבקטריות לפעול יותר מדי זמן, החומציות תעלה יותר מדי והחלב יחזור להיות נוזלי. כדי למנוע זאת, מחממים את הגבינה לטמפרטורה של בין 52 ל-63 מעלות צלזיוס ברגע הנכון כדי להרוג את הבקטריות ולשמור על הגבינה במצב קרוש. שינויים קלים בזמן החימום יכולים להשפיע על הטעם והמרקם של הגבינה. מכיוון שגבינת שמנת מכילה יותר שומן מגבינות אחרות, יש להוסיף לה מייצבים כמו גואר וגומי חרוב כדי לשמור על חיי המדף שלה. בהכנה ביתית של גבינת שמנת תהליך ההכנה הרבה יותר פשוט. מערבבים שמנת חמוצה עם גבינה רזה כמו לבן או גבינה לבנה, ואז מניחים את התערובת בחיתול בד כדי לטפטף את הנוזלים המיותרים עד שמגיעים לריכוז השומן הרצוי. מוצר חלב מדיה וקבצים בנושא גבינת שמנת בוויקישיתוף Davis, Joshua (ביוני 2006). "Schmear Campaign". Wired. {{cite web}}: (עזרה) Sainani, et al. "Characterization of particles in cream cheese", J. Dairy Sci. Foodsdatabase.com מידע תזונתי בנוגע לגבינת שמנת פילדלפיה גבינת שמנת, באתר אנציקלופדיה בריטניקה (באנגלית) USDA cream cheese profile מתכון להכנת גבינת שמנת ביתית - פודי - Foody, באתר פודי - Foody, ‏8 במאי 2023 מתכון להכנת גבינת שמנת ביתית בבלוג האוכל "בצק אלים"
כפיר עטיה

כפיר עטיה (נולד ב-1984) זמר ישראלי שהגיע לתודעת חובבי המוזיקה המזרחית בזכות הסינגל "סוזי תזוזי". עטיה גדל וחי בחולון. בילדותו שיחק כדורגל אך תמיד חלם להיות זמר. הוא כותב בעצמו את מילות חלק משיריו. בימים אלו מופיע במועדוני המזרחית. לעטיה שני אלבומים -"סוזי תזוזי" ו"הראש נדלק" שכוללים את הלהיטים "אין לי שקל בכיסים", "קחי לך איזה פראייר" והדואט "מצטער שהתאהבת" עם הזמר שרון זריהן. בשנת 2018, הוציא הראפר דודו פארוק את השיר "כולם על העין", בוא הכניס אזכור בתחילת השיר לשורה אחת מין אחד השירים של עטיה "לא יכול לישון". האזכור היה: "תביא לה תקפיץ לה טקילה" אשר מופיעה מספר פעמים בשירו של עטיה. 2006 - סוזי תזוזי 2007 - הראש נדלק, חברת תקליטים: NMC Recordings 2022- המים של הרב מדיה וקבצים בנושא כפיר עטיה בוויקישיתוף כפיר עטיה, באתר שירונט כפיר עטיה, באתר אפל מיוזיק (באנגלית) קלטות של כפיר עטיה ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
פירומניה

פִּירוֹמַנְיָה (בלועזית: Pyromania – הלחם בסיסים ביוונית: פּיר (πῦρ) = אש, מאניה (μανία) = שיגעון) היא הפרעה נפשית המתבטאת בדחף להצית אש ולחולל שרפות. הפּירוֹמָן (מַצִּיתָן, לפי האקדמיה ללשון העברית), אינו עושה זאת על מנת לגרום נזק או לשם רווח כלשהו אלא כדי להפיק הנאה מעצם מעשה ההצתה. הפרעת הפירומניה נפוצה יותר בקרב גברים מאשר בקרב נשים, כ-90 אחוזים מהסובלים ממנה הם גברים, לרוב בעלי כישורים חברתיים נמוכים ולקויות למידה אחרות. היא מופיעה לראשונה בטווח הגילים 6–8. הדחף הפירומני יכול להופיע כהתנהגות אימפולסיבית, כזו הגורמת לפעולה מיידית בלתי מתוכננת מראש וללא רסן ומחשבה מורכבת, או כהתנהגות כפייתית, שהיא ביטוי לקונפליקט פנימי ממושך הגורם לחולה לבצע פעולות שאינן עולות בקנה אחד עם המוסכמות, החוק והמוסר המקובלים, ואז ייתכן מעשה הצתה שתוכנן בקפידה ובכובד ראש. ישנן גם השערות לפיהן הפירומניה היא ביטוי ליצרים מיניים והורמונליים מודחקים הפורצים החוצה ומוצאים את ביטויים באש, המסמלת עבור המצית הנאה מינית, חום ותשוקה. במובן הפסיכולוגי, ההצתה יכולה לסמל מרד נגד המוסכמות ורצון לביטוי עצמי או מחאה שאינם מוצאים דרך אחרת אל התודעה. הלוקים בפירומניה נמנים עם חולי הנפש המהווים סכנה לציבור, והם עלולים לגרום נזק בנפש וברכוש, ועל כן לעיתים נשלחים לאשפוז כפוי. אבחנת פירומניה לפי ה-DSM כוללת קריטריונים אלו: יותר ממקרה אחד של הצתת אש מכוונת, תחושת עוררות לפני ההצתה, עניין ומשיכה לאש, תחושת סיפוק או רגיעה בעת או אחרי ההצתה, וההצתה אינה נעשית למטרות רווח כספי, אידאולוגיות, הסתרת פשע, הבעות כעס, או בשל הפרעה אחרת. הטיפול בפירומניה מנסה להתחקות אחרי הרגשות המודחקים ולהבין את מקורם. ככל הנראה אין יסוד תורשתי להפרעה נפשית זו. טרם נמצאו עדויות מחקריות אשר מספקות לתרומתו של טיפול תרופתי להפרעה זו. טיפול קוגניטיבי-התנהגותי נמצא כיעיל ביותר לטיפול וכולל אימון לפתרון בעיות, אימון קוגניטיבי בהערכת הסיכונים והרווחים הטמונים בהתנהגות עבריינית, נתינת חיזוקים, התמודדות עם דחפים ועוד. בשנים האחרונות בוצעו מחקרים המוכיחים כי הפירומניה קשורה בהפרעה באזור במוח הקשור בדחפים ובהתמכרויות. איתור מדויק של אזור ההפרעה במוחו של החולה עשוי לסייע במציאת טיפול ספציפי המתאים לו.[דרוש מקור] שילוש מקדונלד ד"ר יעקב מרגולין וד"ר אליעזר ויצטום, פירומניה, באתר "The Medical", ‏9 בינואר 2012. ד"ר חגית לרנאו, הכבאי-הפירומן מקליפורניה, באתר "ייצור ידע", 27 בנובמבר 2016 יאיר רגב, כבאי-פירומן כחול-לבן, באתר "ייצור ידע", 27 בנובמבר 2016 פירומניה, באתר אנציקלופדיה בריטניקה (באנגלית) אור יניר‏, משחקים באש: 10 דברים שלא ידעתם על פירומניה, באתר וואלה, 28 בדצמבר 2016 פירומניה, באתר בטיפולנט ערך זה הוא קצרמר בנושא פסיכולוגיה. אתם מוזמנים לתרום לוויקיפדיה ולהרחיב אותו.
קיפוד (פירושונים)

האם התכוונתם ל... קיפודיים – משפחה של קיפודים קיפוד (סוג) - סוג המכיל חלק ממיני הקיפודיים קיפוד מצוי -- מין נפוץ של קיפוד קיפי בן קיפוד – דמות מהסדרה רחוב סומסום בזנ"ט – ידוע גם בשם קיפוד צ'כי סוניק הקיפוד – דמות ממשחק וידאו קיפוד (מוצב) – סוג של עמדה במוצב, בדרך כלל מעין תל עגלגל
גליליאו (כתב עת)

גליליאו - כתב עת למדע ולמחשבה, או בקיצור גַּלִילֵיאוֹ, היה כתב עת ישראלי שעסק במדע פופולרי. הוא הוקדש לכל תחומי המדע - ממתמטיקה, פיזיקה וכימיה ועד ביולוגיה, וכן לתחומי דעת ומחשבה רלוונטיים כפילוסופיה ופסיכולוגיה. המגזין שילב בין מדע תאורטי לבין תחומים יישומיים, כגון טכנולוגיה, מחשבים, רפואה, חקלאות ואיכות הסביבה. כתב העת הופיע אחת לחודש. בכל גיליון הופיעו כמה מאמרים וכן מדור חדשות מדע, ומדורים קבועים של כותבים, במגוון נושאים. מרבית המאמרים נכתבו במיוחד ל"גליליאו", על ידי אנשי מדע וכתבי מדע ישראלים, ומיעוטם מתורגם ממקורות שמחוץ לישראל. קדם ל"גליליאו", מבחינתו של הקורא העברי, כתב העת "מדע", שיצא לאור במשך כ-35 שנים על ידי "מוסד ויצמן לפרסומים במדעי הטבע ובטכנולוגיה" ונסגר בשנת 1991. "גליליאו" יצא לאור לראשונה בספטמבר 1993, ביוזמתו של סטפן סביצקי, תוך שהוא מושפע מהפורמט של "מדע". בשנותיו הראשונות הופיע כדו-ירחון, תחת הכותרת: "גליליאו - המגזין הישראלי למדע ולאקולוגיה". עורכת כתב העת במרבית הגיליונות שהופיעו בעשר השנים הראשונות, הייתה מרית סלוין. החל מגיליון 18, שם כתב העת השתנה ל"גליליאו – כתב עת למדע ומחשבה". הגיליון ה-49 של גליליאו הופיע בינואר 2002. אחריו נפסקה באופן זמני הופעתו של כתב העת, עקב קשיים כספיים. כאקורד הסיום, יצא לאור בהוצאת כתר הספר "ואף על פי כן - ספר גליליאו" בעריכת סטפן סביצקי, ובו אוסף מאמרים מ-40 הגיליונות הראשונים. במהלך שנת 2002 נמכר "גליליאו" לחברת SBC - מו"ל של כתבי עת במגוון תחומים. הגיליון הראשון לאחר החלפת הבעלים, שמספרו 51, הופיע בספטמבר 2002, ומאז גיליון 54 החל "גליליאו" להופיע במתכונת של ירחון. גיליון המאה של הירחון, שהופיע בדצמבר 2006, היה גיליון חגיגי ובו הובא מקבץ של מאה תגליות והישגים מדעיים בתחומים שונים. באפריל 2009 עבר "גליליאו" לבעלותה של חברת "מוטו תקשורת". אחרי שחברת מוטו תקשורת פשטה רגל, הירחון, יחד עם ירחונים אחרים, נקנה על ידי חברת טיים אאוט תל אביב ויצא במו"ל החדש החל מחודש נובמבר 2013. החל מהגיליון הראשון מבעלות "טיים אאוט" (גיליון 182), הירחון שינה את מראו החיצוני בפעם הראשונה מאז נוסד בספטמבר 93'. . בחודש יוני 2016 ראה אור הגיליון האחרון של כתב עת זה. גליליאו צעיר אתר האינטרנט הרשמי של גליליאו גלילאו - המגזין הישראלי למדע ואקולוגיה, לקט מאמרים מהשנים הראשונות באתר "סנונית" לקט מאמרים מגליליאו בספרייה הווירטואלית של מט"ח כריכת גיליון 182 מהאתר allmag
שן טוחנת

שיניים טוחנות הן האחוריות מבין שיני היונקים, ומשמשות לטחינת המזון טרם בליעתו. לבני אדם בוגרים שתים עשרה שיניים טוחנות בפיהם, המסודרות בארבע קבוצות של שלוש שיניים הממוקמות באחורי המשנן הקבוע, אחורית למלתעות (שתי שלשות בשני צידי הלסת העליונה ושתי שלשות בשני צידי הלסת התחתונה). השן הטוחנת השלישית (האחורית מהשלוש) מכונה גם "שן בינה" והיא השן הבוקעת מאוחר מכל השיניים, החל מגיל 17 שנים. מדיה וקבצים בנושא שן טוחנת בוויקישיתוף
אקרמן (פירושונים)

אקרמן הוא שם משפחה גרמני, אנגלי ויהודי שמשמעותו במקור הגרמני היא "איש השדה", חרש או איש פלחה. לשמות האנגלים-סקסים מייחסים גם משמעות עתיקה של "איש כמו עץ האלון" או "איתן". השם acker קשור למילה oaken, oak (אלון, עשוי מאלון) האם התכוונתם ל... שם של מקום אקרמן – עיר באוקראינה, שם אוקראיני: בילהורוד דניסטרובסקי, שם רומני: צ'טאטיה אלבה כללי הסכם אקרמן – הסכם שנחתם בין האימפריה הרוסית ובין האימפריה העות'מאנית בנושא השלטון בארצות הרומניות נוסחת אקרמן – נוסחת שימושית בבקרה מודרנית פונקציית אקרמן – סוג של פונקציה רקורסיבית אישים ששם משפחתם אקרמן אוטו אקרמן – מנצח שווייצרי יליד רומניה ברוס אקרמן – משפטן אמריקני גארי אקרמן – חבר בית הנבחרים של ארצות הברית וילהלם אקרמן – מתמטיקאי גרמני, יוצרה של פונקציית אקרמן חיים יוסף אקרמן – ראש ישיבה ופוסק הלכה יהודית אקרמן – שחקנית טניס שולחן ישראלית יוהאן פטר אקרמן – משורר גרמני נועם אקרמן – זמרת נתן אקרמן – פסיכיאטר ופסיכואנליטיקאי אמריקאי, יהודי פאולה אקרמן – האישה הראשונה שהנהיגה קהילה יהודית כרב בארצות הברית פסקל אקרמן – רוכב אופני כביש גרמני רוזמרי אקרמן – קופצת לגובה ממזרח גרמניה רחל אקרמן – משוררת אוסטרית ממוצא יהודי שנטאל אקרמן – במאית קולנוע בלגית, יהודיה
קאדמון

קאדמון (באנגלית עתיקה: Cædmon) היה נזיר ומשורר אנגלו-סקסוני ידוע אשר פעל בצפון אנגליה במהלך המאה ה-7. קאדמון הוא אחד המשוררים הבודדים מתקופה זו עליהם יש לנו פרטים ביוגרפיים כלשהם. לפי ההיסטוריה הכנסייתית של העם האנגלי מאת ההיסטוריון בן המאה ה-8 בדה ונרביליס, קאדמון החל את דרכו כרועה בקר בסמוך למנזר ויטבי (Whitby Abbey) שביורקשייר. באותן השנים היה קאדמון איש פשוט אשר נמנע משירה בציבור או פעילות אינטלקטואלית כלשהי. אך לפתע, במהלך אחד הימים, לפי ונרביליס מצא עצמו קאדמון מוציא מתוך פיו את מילות שיר הבריאה – שיר שבח לאלוהים בין תשע שורות. הִילדה הקדושה (Saint Hilda of Whitby), אם מנזר, התלהבה למשמע שירו של קאדמון והזמינה אותו אל פנים המנזר. קאדמון השתלב בעבודת המנזר, הפך לנזיר אדוק וחיבר שירים מפעם לפעם. שיר הבריאה הוא הטקסט היחיד המיוחס לקאדמון, ואין לנו מידע לגבי חיבורים אחרים שלו. כעת, הבה נהלל את הפטרון של ממלכת השמים עוצמתו של הבורא ומחשבות רוחו, עבודתו של אבינו הנפלא, הוא אכן, האל הנצחי הנמצא בבסיס כל פלא. עבור בני האדם, הוא, הבורא הקדוש הראשון שיצר את השמים כגג, ואז שומר האנושות, האל הנצחי האל הכל יכול לאחר מכן יצר את מרכז העולם את הארץ, עבור האדם. — Caedmon's Hymn to God, Poems Found in Translation מדיה וקבצים בנושא קאדמון בוויקישיתוף קאדמון, באתר פרויקט גוטנברג קאדמון, באתר ארכיון האינטרנט קאדמון, באתר אנציקלופדיה בריטניקה (באנגלית) קאדמון, דף שער בספרייה הלאומית כתבי קאדמון בפרויקט גוטנברג (באנגלית)
משה ליפל

משה ליפל (נולד ב-23 בנובמבר 1964) הוא קצין צה"ל בדימוס בדרגת תת-אלוף, שכיהן כיועץ הכספי לרמטכ"ל וראש אגף התקציבים במשרד הביטחון. משה ליפל נולד בסאו פאולו בברזיל. בשנת 1981 עלה לבדו לישראל. בהגיעו לארץ הצטרף לישיבה התיכונית "נתיב מאיר" שבירושלים. מכיוון ששהה בארץ רק שנה וחצי, לא היה חייב בגיוס ולכן פנה ללימודי כלכלה באוניברסיטת בר-אילן. עם תום לימודיו, למרות שלא חויב בגיוס, החליט להתגייס כדי שיוכל לתרום בתחומו, כלכלה. בשנת 1985 התגייס לצה"ל, סיים קורס קצינים ושירת ביחידת היועץ הכספי לרמטכ"ל. בשנים 1988–1993 שימש כראש מדור שכר וראש מדור אוצר אשר אמון על מערכת היחסים בין משרד האוצר לבין משרד הביטחון החל מהדרגים הזוטרים. בשנים 1994–1997 שימש כראש ענף תקציבי אכ"א ושכר וראש ענף תכנון שאחראי על תכנון תקציב הביטחון בהיבטיו השונים. בשנת 2000 קודם לדרגת אלוף-משנה ומונה לראש מחלקת התכנון ביחידה. בשנת 2001 מונה לראש מחלקת תקציבי יבשה שכוללת בתוכה אחריות לכלל תקציבי גופי היבשה בצה"ל. במהלך שירותו סיים לימודי תואר שני במנהל עסקים במגמת מימון באוניברסיטת בר-אילן. בחודש אוגוסט 2004 הועלה לדרגת תת-אלוף ומונה ליועץ הכספי לרמטכ"ל וראש אגף התקציבים במשרד הביטחון. בחודש יולי 2007 השתחרר מצה"ל והוחלף בתפקידו על ידי תת-אלוף מהרן פרוזנפר. לאחר שחרורו מצה"ל היה מנהל הכספים של חברת אלתא עד לחודש פברואר 2021. החל מחודש פברואר 2021 החל לכהן כמנהל הכספים של חברת רפאל. מתגורר ביישוב חשמונאים, נשוי ואב לשלושה ילדים. אודי עציון, מעבר נדיר בתעשיות הביטחוניות: סמנכ"ל הכספים של רפאל יגיע מחברת בת של התעשייה האווירית, באתר כלכליסט, 4 בנובמבר 2020 מוטי בסוק‏, משה ליפל, היועץ הכלכלי לרמטכ"ל, הפורש: "יש כסף לתקציב הביטחון", באתר וואלה, 1 באוגוסט 2007 חברת רפאל: משה ליפל ימונה לסמנכ”ל בכיר לכספים ובקרה, באתר רפאל, ‏4 בנובמבר 2020 (באנגלית אמריקאית)
בג"ץ בן ארי

האם התכוונתם ל... בג"ץ יוסי בן-ארי נגד מנהל מינהל האוכלוסין במשרד הפנים ערעור בחירות מיכאל בן-ארי ועופר כסיף
מעגל קסמים

מעגל קסמים הוא סדרה של מצבים, המפנים זה אל זה בשרשרת, כך שלאחר מעבר על כל המצבים, נוצרת חזרה למצב הראשוני, וחוזר חלילה, תאורטית עד אין סוף. מעגל קסמים הוא לפיכך סיטואציה ללא מוצא. מקור הביטוי בכשל הלוגי פטיציו פרינצ'יפי, שבו הטיעון מניח מראש את מה שהוא בא להוכיח. בתוכנית מחשב, מעגל קסמים יוצר לולאה אינסופית - לולאה ללא תנאי עצירה או שתנאי העצירה שבה אינו מתקיים לעולם. ישנן לולאות שמעוניינים שירוצו בצורה "אינסופית", אלו יכולות להיות לולאות תנאי while=true. כדי שלא יפעלו ללא יכולת עצירה ויתקעו את המחשב, או שאי אפשר יהיה לצאת מהן, לולאות כאלה מוגדרות להיעצר עם תנאי פנימי, כמו למשל לאחר לחיצה על מקש מסוים המפנה לפקודה שיוצאת מן הלולאה. שימוש נפוץ ללולאות כאלו הוא הרצת תוכנית לאורך זמן. במשפט הבינלאומי הפרטי נוצר מעגל קסמים במצב הקרוי "רנבואה". אפשרות כזו מתאר הסופר גל אמיר: "תארו לכם חוזה שנחתם בין חברה שווייצרית לחברה צרפתית. החוזה נחתם בגרמניה ומבוצע באנגליה. החוזה הופר, והשווייצרים תובעים את הצרפתים בגרמניה. לפי הדין הגרמני, דנים בעניין לפי החוק של מקום ביצוע החוזה - אנגליה. לפי הדין האנגלי, הדין החל הוא דין מקום מושב הנתבע - צרפת. לפי הדין הצרפתי דנים לפי החוק של מקום חתימת החוזה - גרמניה. וחוזר חלילה. הבנתם? לא נורא אם לא. יש על זה מיליון פסקי דין בצרפתית" (עפולה, רחוב האופרה 3, זמורה ביתן). המחשה ויזואלית למעגל קסמים מופיעה באחדות מיצירותיו של מאוריץ קורנליס אשר, כגון "מפל מים" (1961). לולאה מוזרה פרקטל מדעי המחשב שאילתות היררכיות ורקורסיביות ב-SQL סדרה הנדסית התייחסות עצמית רקורסיה טבעת מביוס פרפטום מובילה מדיה וקבצים בנושא מעגל קסמים בוויקישיתוף
שמורת האירוסים

שמורת האירוסים היא שמורת טבע בנתניה, הסמוכה לים התיכון. השמורה, יחד עם בריכת דורה (שלולית חורף עונתית) הסמוכה לה, מהווה אזור תיירותי חשוב לנתניה. בנוסף, ישנם בשמורה, מתקני שעשועים לילדים, שלטי הסבר על הצמחים בה, אזור לפיקניקים וירידה לים דרך המצוק. הכניסה לשמורה היא ללא תשלום. בשמורה בעלי חיים רבים, יונקים: שועל מצוי תן זהוב, ארנבת מצויה, נברן, גרביל חוף, דורבן, קיפוד חולות, קיפוד מצוי ועוד. זוחלים: צב יבשה מצוי, שנונית השפלה, נחושית החולות, נחושית עינונית ועוד. ציפורים:פשוש, שרקרק מצוי, צופית בוהקת, חוגלת סלעים, דאה שחורת כתף, בז מצוי, קוקיה מצויצת, אנפית בקר, סבכי שחור כיפה, סבכי חורש, חנקן אדום גב, שלדג לבן חזה, תחמס מצוי, דרור הבית, דרור ספרדי, בולבול צהוב שת ומיני חטפיות חולפות. בשמורה צמחייה מגוונת כדוגמת, אירוס הארגמן (ומכאן שמה) סביונים, כלניות, קחוון החוף, אלמוות הכסף, חומעת ראש הסוס, לוליינית מעובה, תלתן דו גוני, רכפה לבנה, בן חצב יקינתוני, שום גבוה, פשתנית יפו, פרג אגסני, שום תל אביבי, צבעוני ההרים, עירית גדולה, חרצית עטורה, רותם המדבר, ציפורני-חתול מצויות, מרסיה יפהפייה, ירוקת החמור, טופח ריסני, מרגנית השדה, אלקנת הצבעים, תורמוס ארץ ישראלי, חצב מצוי, שומר פשוט, עכנאי שרוע, ציפורנית מגוונת, תלתן הפוך, פרסיון גדול וחומעה מגויידת. מדיה וקבצים בנושא שמורת האירוסים בוויקישיתוף שמורת האירוסים בנתניה, באתר inature ערך זה הוא קצרמר בנושא ישראל ובנושא איכות הסביבה. אתם מוזמנים לתרום לוויקיפדיה ולהרחיב אותו.
הסכם רפאלו

האם התכוונתם ל... הסכם רפאלו (1920) – הסכם בין איטליה ויוגוסלביה הסכם רפאלו (1922) – הסכם בין גרמניה וברית המועצות
ספקטרומטר

האם התכוונתם ל... ספקטרומטר אופטי (ספקטרוסקופ) – מכשיר למדידת הספקטרום האלקטרומגנטי הנפלט מגופים ספקטרומטר (אקוסטיקה) (אנ') – מכשיר למדידת ספקטרום התדרים של צליל ספקטרומטר מסה – מכשיר למדידת היחס בין המטען החשמלי למסה של חלקיקים טעונים
רמא"ג

האם התכוונתם ל... מרדכי אהרן גינצבורג (1795 - 1846) - מאנשי תנועת ההשכלה בווילנה ומחבר ספרי השכלה בעברית רמת אביב ג' – שכונה בצפון תל אביב
מסומננות

מסומננוּת (באנגלית: Markedness) היא מושג תאורטי יחסי מעולם הבלשנות, המתייחס למידת שכיחותם של רכיבים שונים בשפה, לפי היררכיה אוניברסלית. הקביעה לפיה אלמנט מסוים הוא מסומנן מתבססת, בין היתר, על סמך התפוצה שלו בשפות העולם, ועל יחסי השכיחות בינו ובין רכיבים אחרים מתחומו שהם פשוטים ממנו או מורכבים ממנו. המשמעות של מסומננות: אם Y יותר מסומנן מ-X, אזי בשפה שבה קיים Y בהכרח קיים גם X. למסומננות יש השלכות גם לגבי רכישת שפה: ילדים רוכשים קודם כל מבנים ורכיבים פחות מסומננים מאשר מבנים ורכיבים יותר מסומננים. הרעיון של מסומננות פותח לראשונה במסגרת המחקר הפונולוגי, אך מאז התפשט לתחומים אחרים בבלשנות, כגון מורפולוגיה, תחביר וסמנטיקה. למסומננות תפקיד מרכזי בתאוריית האופטימליות והיא מהווה אחד האילוצים הראשיים עבור הדוברים. בדקדוק המסורתי נהוג להשתמש במונח דומה, מסומנות, העוסק רק בסימון מורפולוגי של מילים. אוניברסלית, הברה פתוחה מסוג עיצור תנועה (CV, למשל זֶה) היא הברה פחות מסומננת מהברה סגורה הכוללת עיצור-תנועה-עיצור (CVC, למשל אֶת). בנוסף, הברה סגורה כאמור, מסומננת פחות מהברה סגורה כבדה ביותר - עיצור-תנועה-עיצור-עיצור (CVCC, עַפְתְּ). לפיכך, אם בלשן חוקר שפה חדשה ומגלה בה הברה כבדה ביותר, הוא יכול להסיק בוודאות שבאותה שפה קיימות גם הברות סגורות והברות פתוחות-קלות. CV > CVC > CVCC בכל השפות קיימים עיצורים קדמיים (Coronals), אך לא בכל השפות קיימים עיצורים שפתיים (Labials) ועיצורים אחוריים (Dorsals). היררכיית המסומננות של מקומות החיתוך היא זו: קדמיים > שפתיים > אחוריים ּּלפיכך, בכל שפה שבה קיים עיצור אחורי (למשל כּ), יהיה קיים גם עיצור שפתי (למשל פּ) ועיצור קדמי (למשל תּ). במילים אחרות, לא תיתכן שפה עם כּ וללא תּ. בנוסף, ילדים הרוכשים שפה כלשהי, בדרך כלל ירכשו ראשית את העיצורים הקדמיים, לאחר מכן את השפתיים ורק לבסוף את האחוריים. בכל השפות קיימים שמות עצם בצורת יחיד. בשפות רבות קיימת גם נטיית רבים. בשפות מעטות יחסית קיימות צורות זוגי וצורות מורפולוגיות המציינות מספרים נוספים (3, 4 ואפילו 0). גרינברג קבע, ברוח המסומננות, כי שפות בעלות צורות רבים מקיימות בהכרח גם צורות יחיד, וכי שפות בעלות צורות זוגי מקיימים בהכרח גם צורות רבים רגילות. התאם (Agreement) עם הנושא הוא פחות מסומנן מהתאם עם המושא. לכן שפות המקיימות התאם בין הפועל ובין המושא יקיימו התאם גם בין הפועל ובין הנושא. Joseph H. Greenberg. 1963. "Some universals of grammar with particular reference to the order of meaningful elements," in Universals of Language, pp. 73–113. Cambridge: MIT Press.
אבסולוטיזם

אַבְּסוֹלוּטִיזְם הוא החלטיות. האם התכוונתם ל... אבסולוטיזם מוסרי – אמונה בכך שקיים סטנדרט אבסולוטי (מוחלט) של "נכון" ו"לא נכון". אבסולוטיזם נאור – מתאר את פועלם של שליטים אבסולוטיים שהושפעו מרעיונות הנאורות. מונרכיה אבסולטית – מערכת פוליטית בה אדם אחד אוחז בידיו את כל הכוח. אמת אבסולוטית – אמת מוחלטת (אוניברסליזם)
מסדר פטריק הקדוש

המסדר המהולל ביותר של פטריק הקדוש (באנגלית: The Most Illustrious Order of Saint Patrick) הוא מסדר אבירות בריטי השייך לאירלנד. המסדר הוקם על ידי ג'ורג' השלישי מלך בריטניה בשנת 1783. אבירים הוכתרו למסדר בצורה סדירה מאז ועד לשנת 1922, עת רובה של אירלנד קיבלה עצמאות בשם מדינת אירלנד החופשית. למרות שהמסדר ממשיך להתקיים רשמית עד היום, המינוי האחרון למסדר נעשה בשנת 1936, והאביר האחרון של המסדר, הנסיך הנרי, דוכס גלוסטר, נפטר בשנת 1974. למרות זאת, המלך עודנו הריבון של המסדר, ואחד מבעלי התפקידים, האחראי על הסמלים של אלסטר (Ulster King of Arms) עדיין בתפקידו. פטריק הקדוש הוא פטרון המסדר, וסיסמתו היא ?Quis separabit (בלטינית: "מי יפריד אותנו?") – רמיזה לתרגום הוולגטה של איגרת פאולוס השליח אל הרומאים, פרק ח', פסוק 35: "מי יפרידנו מאהבת המשיח?". רוב מסדרי האבירות בממלכה המאוחדת כוללים את כלל הממלכה, אך שלושת המסדרים הנעלים ביותר שייכים כל אחד לאומה אחת. מסדר פטריק הקדוש, השייך לאירלנד, הוא המסדר הצעיר והפחוּת בחשיבותו מבין השלושה. מקבילו האנגלי, מסדר הבירית, הוא מסדר האבירות העתיק ביותר בבריטניה, ותחילתו כבר במאה ה-14. המסדר הסקוטי הוא מסדר הדרדר, שהוקם, בגלגולו הנוכחי, בשנת 1687. מסדר פטריק הקדוש הוזכר בתקשורת בשנת 1907, כאשר סמליו, יהלומי הכתר האיריים, נגנבו מטירת דבלין זמן קצר לפני ביקורו של ריבון המסדר, המלך אדוארד השביעי. המקרה נשאר בגדר תעלומה עד היום. צלב פטריק הקדוש ערך זה הוא קצרמר בנושא היסטוריה ובנושא אירלנד. אתם מוזמנים לתרום לוויקיפדיה ולהרחיב אותו.
סקיילרק 2

סקיילרק 2 הוא כלי טיס בלתי מאויש (כטב"ם) טקטי למשימות סיור ואיסוף מודיעין מתוצרת "חץ הכסף" חברה-בת של אלביט מערכות. הסקיילרק 2 היא גרסה מוגדלת ממדים ומשופרת יכולות של המיני-מל"ט סקיילרק 1. סקיילרק 2 זכה בפרס “2006 Best of What’s New” של כתב העת "מדע פופולרי" בקטגוריית תעופה וחלל. המערכת נחשפה לראשונה ללקוחות בינלאומיים, בתערוכת הנשק הצרפתית יורוסאטורי ביוני 2006. באותו חודש דיווח השבועון ג'יינס כי צבא קנדה רכש מספר כטב"מים מדגם סקיילארק 2 המיועדים לפעילות קנדה באפגניסטן. המערכת זכתה במכרז בינלאומי של צבא קוריאה שנערך במהלך 2007 בו אלביט גברה על מתחרים מכל העולם. סקיילרק 2 מונע על ידי מנוע חשמלי ולכן מאפשר ביצוע משימה באופן חשאי, המטוס יכול לטוס באופן אוטונומי על פי נתיב טיסה שהוגדר לו מראש ולשדר למפעיליו בזמן אמת את הנתונים, תמונת וידאו ונתוני מערכת, הנקלטים בחיישניו. החיישנים בהם מצויד הסקיילרק 2 הם חיישן CCD לצילום ביום וחיישן תת-אדום לצילום בלילה וכמו כן חיישני המטוס המאפשרים את ביצוע הטיסה באופן אוטונומי. בנוסף, מצויד הסקיילרק 2 בציין לייזר היכול לשמש לציון מטרות עבור נשק מונחה לייזר. סקיילרק 2 ממריא ונוחת באופן אוטונומי, לצורך ההמראה ניתן לשגר אותו ממסילת שיגור המורכבת על גבי רכב שטח כדוגמת ה-HMMWV והנחיתה מתבצעת תוך שימוש במצנח וכרית אוויר המאפשרים נחיתה מדויקת ובטוחה. טווח הפעולה של המערכת הוא כ-50 ק"מ והיא נועדה לשרת את רמת החטיבה. סקיילרק 2, באתר Israeli-Weapons סקיילרק 2, באתר Defense Update יורם גביזון, אלביט מערכות חתמה על חוזה של 3 מיליון דולר עם צבא דרום קוריאה, באתר הארץ, 17 בדצמבר 2007 אמנון ברזילי, ‏לוחמה זעירה. כסף גדול, באתר גלובס, 14 ביוני 2006 טל לוי, צבא קנדה יצטייד במזל"טים מתוצרת אלביט מערכות עד 2008 בשווי מיליוני דולרים בודדים, באתר TheMarker‏, 27 ביוני 2006
סקיילרק

האם התכוונתם ל... עפרוני השדה – ציפור הנקראת באנגלית "סקיילרק" (Skylark) סקיילרק 1 וסקיילרק 2 - כלי טיס בלתי מאוישים מתוצרת "חץ הכסף", חברה-בת של אלביט מערכות
I Turn to You

"I Turn to You" (בעברית: "אני פונה אליך") הוא הסינגל השלישי שיצא לאור מאלבום הבכורה של כריסטינה אגילרה, Christina Aguilera. הסינגל יצא באביב 2000 והצליח להגיע למקום השלישי במצעד הטופ 100 בבילבורד שבאמריקה למשך 4 שבועות, כשהוא מוכתר הלהיט השלישי של אגילרה. השיר ידוע בתור הסינגל הראשון שלה שהפך להיות הלהיט הבינלאומי הראשון שהוכיח את היכולות הווקאליות העוצמתיות שלה, כשלפני כן הביקורות טענו כי הזמרת שייכת לגל זמרות הפופ הממוצעות שהתאפיינו באותה תקופה. "I Turn to You" הולחן בידי דיאן וורן, והופק על ידי גאי ריצ'י. למרות שהשיר הפך פופולרי בידי אגילרה, הסינגל הוא בעצם חידוש, במקור הוא שייך ללהקת הבנים All-4-One שביצעו אותו באלבום הפסקול לסרט "ספייס ג'אם" (Space Jam). במעמדו כלהיט הבלדה הראשון שהוציאה אגילרה, השיר מציג אדם שעוזר לה למצוא קרן אור מדריכה בין הגשם והסערה שאבדה בתוכם. למרות שבקליפ לסינגל מוצגת עלילה בין אמא לילדה, השיר יכול לפנות לכל גורם קרוב בין אם זה איש משפחה, חבר, מאהב וכו'. השיר נכתב והוקלט מחדש בשפה הספרדית כשהוא נקרא "Por Siempre Tú" לאלבום הבא של אגילרה בספרדית Mi Reflejo. מידע על היצירה "I Turn to You" באתר מיוזיק בריינז מידע על הסינגל "I Turn to You" באתר מיוזיק בריינז סרטון השיר "I Turn to You" באתר יוטיוב